
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 5T/80/2025 8725011102 18. 11. 2025 JUDr. Dominika Ordzovenská ECLI:SK:OSPP:2025:8725011102.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudkyňou JUDr. Dominikou Ordzovenskou, podľa § 353 ods. 1 Trestného poriadku, dňa 18. novembra 2025 v Poprade, vydáva tento rozhodol: Obvinený A. B., nar. XX.XX.XXXX v Kežmarku, trvale bytom C. XXX/X, D., E. B., uznáva
sa
z a v i n n é h o, ž e
dňa 30.09.2025, okolo 19:40 hod., po tom, čo požil alkoholické nápoje, ktoré zvýšili koncentráciu alkoholu v jeho dychu na najmenej 1,44 mg/l vydychovaného vzduchu (najmenej 3,00 promile), čo bolo zistené analyzátorom dychu typu AlcoQuant 6020 plus, výrobnéčíslo A4097765, v obci Lendak, po miestnej komunikácii na ulici Mlynskej, označenej ako cesta vedľajšia, v smere na ulicu Hlavnú, označenej ako cesta hlavná, okres B., viedol osobné motorové vozidlo továrenskej značky OPEL ZAFIRA, evidenčné číslo B. XXX F., kde pri vchádzaní na hlavnú cestu na ulici Hlavnej, nerešpektoval zvislú dopravnú značku „Daj prednosť v jazde“, nedal prednosť vjazde po hlavnej ceste jazdiacemu osobnému motorovému vozidlu továrenskej značky VOLKSWAGEN GOLF, evidenčné číslo G. XXX F., vlastníka H. I., vedeného vodičom A. J., v dôsledku čoho došlo k zrážke týchto motorových vozidiel, čím týmto konaním, poškodením osobného motorového vozidla továrenskej značky VOLKSWAGEN GOLF, evidenčné číslo G. XXX F., spôsobil škodu pre jeho vlastníka H. I. v hodnote najmenej 626,- eur, teda vykonával v stave vylučujúcom spôsobilosť, ktorý si privodil vplyvom návykovej látky, činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, čím
spáchal
prečin ohrozenia pod vplyvom návykovej látky podľa § 289 ods. 1 Trestného zákona. Za
to
mu
súd
ukladá:
Podľa § 289 ods. 1 Trestného zákona, § 38 ods. 2 Trestného zákona, trest odňatia slobody vo výmere 3 (troch) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia na 15 (pätnásť) mesiacov.
Podľa § 61 ods. 1, ods. 2 Trestného zákona trest zákazu činnosti viesť všetky druhy motorových vozidiel na 24 (dvadsaťštyri) mesiacov. Podľa § 287 ods. 1 Trestného poriadku povinnosť nahradiť poškodenému H. I., nar. XX.XX.XXXX, trvale bytom J. XXXX/XX, K., E. B., spôsobenú škodu vo výške 626,- eur (šesťstodvadsaťšesť eur). Podľa § 288 ods. 2 Trestného poriadku poškodeného H. I., nar. XX.XX.XXXX, trvale bytom J. XXXX/XX, K., okres B., odkazuje so zvyškom nároku na náhradu škody na civilný proces. vykonával v stave vylučujúcom spôsobilosť, ktorý si privodil vplyvom návykovej látky, činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

